Diari Oficial de la Generalitat Valenciana


Sumari del DOGV 3950, del 01-03-2001 (2001/1877)

DECRET 47/2001, de 27 de febrer, del Govern Valencià, pel qual s'aprova la constitució del Consell d'Il·lustres Col·legis Oficials de Gestors Administratius de la Comunitat Valenciana i es disposa la seua inscripció en el Registre de Col·legis Professionals i de Consells Valencians de Col·legis Professionals.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3950

Data del DOGV
:   01-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1877


Data del document
:   27-02-2001

Organisme emissor
:   Conselleria de Justícia i Administracions Públiques

Tipus de document
:   Decret

Anàlisi jurídica

 Descriptors 

:   * col·legi professional
    * legislació
    * registre de documents

DECRET 47/2001, de 27 de febrer, del Govern Valencià, pel qual s'aprova la constitució del Consell d'Il·lustres Col·legis Oficials de Gestors Administratius de la Comunitat Valenciana i es disposa la seua inscripció en el Registre de Col·legis Professionals i de Consells Valencians de Col·legis Professionals. [2001/1877]
  
L'Estatut d'Autonomia de la Comunitat Valenciana, en l'article 31, apartat 22, conferix a la Generalitat Valenciana competència exclusiva en matèria de col·legis professionals i exercici de professions titulades, sense perjuí del que disposen els articles 36 i 139 de la Constitució.
  
La Llei de la Generalitat Valenciana, 6/1997, de 4 de desembre, de Consells i Col·legis Professionals de la Comunitat Valenciana, disposa en l'article 14.1 que quan en el territori de la Comunitat Valenciana es constituïsquen o hi haja dos o més col·legis professionals de la mateixa professió, aquests es constituiran en Consell Valencià de Col·legis Professionals, en què s'hauran d'integrar tots els col·legis professionals del citat àmbit territorial de la mateixa professió.
  
Així mateix, en l'article 14.2, s'establix que el Govern Valencià, per mitjà de decret, aprovarà la constitució dels Consells Valencians de Col·legis Professionals amb àmbit d'actuació en la Comunitat Valenciana.
  
Els Il·lustres Col·legis Oficials de Gestors Administratius de la província d'Alacant i de la província de Valencia, que també tenen una delegació a Castelló, han adoptat acord de constitució del Consell de Col·legis Oficials de Gestors Administratius de la Comunitat Valenciana, i han sol·licitat la seua inscripció en el Registre de Col·legis Professionals i Consells Valencians de Col·legis Professionals.
  
Per tant, en ús de les competències atribuïdes per l'article 35, apartat c) de la Llei de la Generalitat Valenciana, 5/1983, de 30 de desembre, de Govern Valencià, en relació amb el que preceptua l'article 14 de la Llei 6/1997, de 4 de desembre, de Consells i Col·legis Professionals de la Comunitat Valenciana, a proposta del conseller de Justícia i Administracions Públiques, i després de la deliberació del Govern Valencià, en la reunió del dia 27 de febrer de 2001,
  
DECRETE
  
Article 1
  
S'aprova la constitució del Consell d'Il·lustres Col·legis Oficials de Gestors Administratius de la Comunitat Valenciana, com a corporació de dret públic, amb personalitat jurídica pròpia i plena capacitat d'obrar per a l'èxit dels seus fins, i es disposa la seua inscripció en el Registre de Col·legis Professionals i Consells Valencians de Col·legis Professionals.
  
Article 2
  
L'àmbit territorial del Consell la constitució del qual s'aprova és el de la Comunitat Valenciana, en què s'integren els Il·lustres Col·legis Oficials de Gestors Administratius de la província d'Alacant i de la província de Valencia, amb la seua delegació a Castelló.
  
DISPOSICIONS TRANSITÒRIES
  
Primera
  
De conformitat amb el que disposa l'article 14.2 de la Llei de la Generalitat Valenciana 6/1997, de 4 de desembre, de Consells i Col·legis Professionals de la Comunitat Valenciana, el Consell d'Il·lustres Col·legis Oficials de Gestors Administratius de la Comunitat Valenciana, tindrà capacitat d'obrar des de la constitució dels seus òrgans de govern i l'aprovació dels seus Estatuts.
  
Segona
  
En el termini de sis mesos des de l'entrada en vigor del present decret, el Consell d'Il·lustres Col·legis Oficials de Gestors Administratius de la Comunitat Valenciana, haurà de presentar davant de la Conselleria de Justícia i Administracions Públiques, o òrgan competent en matèria de Consells de Col·legis Professionals, la composició dels seus òrgans de govern i els seus Estatuts adaptats a la Llei 6/1997, de 4 de desembre, perquè verifique la seua legalitat i conseqüent inscripció registral i publicació en el Diari Oficial de la Generalitat Valenciana.
  
DISPOSICIÓ FINAL
  
El present decret entrarà en vigor el mateix dia de la seua publicació en el Diari Oficial de la Generalitat Valenciana.
  
Valencia, 27 de febrer de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO.
  
El conseller de Justícia i Administracions Públiques,